Hugo, tudod, mi van február másodikán?
Aha. Mormotanap.
Mormotanap?
Joe, azonnal állj meg!
Nem állok meg.
Oké. Mexikóban február másodika az el Día de la Candelaria.
Ami fényévekkel jobb, mint a mormotanap.
Mert aki a mi napunkon
megtalálja a Kisjézust
a Rosca de Reyes süteményében vízkereszt napján,
az tamalest visz mindenkinek.
Aha, ez elég melósnak hangzik.
Igen, ez túlságosan is melós.
És a mormoták cukik is. - A mormoták bénák!
Mexikó nyert. Téma lezárva.
Tehát 1985 januárjában én találtam meg a Kisjézust.
Így február másodikán
mindenkinek vittem tamalét a szállodába.
És az a hónap...
eléggé sűrű volt.
Végre együtt dolgoztunk Memóval a medencénél.
Nagyszerű csapat voltunk.
A törölközőket göngyölítjük.
Vele minden sokkal mókásabb lett.
Még Héctor is elviselhetőbb lett.
A diane-es különfeladatba is belekezdtem, amit Don Pablo bízott rám.
Otthon még mindig Roberta volt a barátnőm.
Legalábbis anya ebben a hitben volt.
Eközben az a lány, Isabel
továbbra is szállította a pozolét a szállodába...
amiért cserébe mindig elvitt valamit.
Na, ma mit loptál el?
Sószórót. Egy pici lázadás a rendszer ellen.
A szokásunkká vált.
Ha találkoztunk, mindig megkérdeztem, mit lopott el.
Héctor hajlakkja?
A tűzzel játszol!
Mit mondhatnék?
Veszélyesen élek. - Hol van?
Lelapul a hajam!
Szóval végre eljött a február másodika,
és mindenki izgatottan várta a nem mormotanapot.
De más is várt rám aznap.
SÜRGŐS FIZESSE BE A SZÁMLÁT
Emlékszel, hogy karácsonykor megműtötték anya szemét.
Köszönjük!
A héten fognak előléptetni a munkahelyemen.
Megígérem, hogy márciusig kifizetem.
Jó, de ha nem fizetik vissza három hónapon belül,
visszarakom a hályogot.
Csak viccelek.
Csak lefoglalunk minden ingóságot.
De nem léptettek elő.
Sőt, még kevesebbet is kerestem a Héctorral való egyezségem miatt.
A családom nem is sejtette,
de épp a csőd szélén álltunk.
Kaptam egy újabb felszólítást,
hogy fizessem be anya szemműtétjét.
Nagy bajban vagyunk.
De nem baj, csak keményebben kell hajtanom.
Majd megoldom.
Persze hogy megoldod!
Te Máximo Gallardo vagy!
Köszi, hogy emlékeztetsz a nevemre!
Arra is emlékeztetsz majd, hogy elhozzam a tamalest ebédre?
Anya most főzi.
Hogyne!
Nagyon várom a tamales bulit!
Már alig látom Lorenát azóta, hogy nem a mosodában dolgozom.
Lupe nem enged be, mi?
Pontosan így fogalmazott:
„Ha beteszed ide a lábadat, lenyisszantom.”
Remélem, a lábamra gondolt,
és nem arra, amire rámutatott.
Az ott Fabián Solares? A pletykaműsoros?
A Szenzáció! Mexikóból?
Igen, ő. Anya mindennap nézi.
Ne, ne, ne nézz rá!
Nem. Nem akarok bajba kerülni.
Jóképű barátaim! Sziasztok!
Úgy hallom, egy híres teniszjátékos érkezik hozzátok.
Tudtok róla bármit?
Bocs, semmit sem tudunk.
Megmondanátok a neveteket?
Nincs nevünk!
Menjünk, Máximo!
Még hat ruha kéne válltöméssel,
de négyszer akkora töméssel!
Nem lesz az túl sok?
Azt akarom, hogy leszállópálya legyen belőle!
Hé, Julia!
Rájöttem már. Figyu!
Emlékszel még, amikor az olimpiára jetpackkel érkezett az a pasi?
Én is ilyen belépőt akarok az esküvőnkre.
Ti aztán belevetettétek magatokat a tervezésbe!
Ezt... hallom.
Annyira... nektek!
Komolyan mondom.
Decemberre gondoltunk.
Idén decemberre?
Gyorsan nyélbe akarja ütni a dolgot, mielőtt meggondolnád magad.
Igazából az én ötletem volt.
Gyorsan nyélbe akarja ütni a dolgot, mielőtt meggondolnád magad.
Meg tudjuk szervezni addig. Csak kicsi esküvőnk lesz, Diane.
Kicsi. Okos döntés! Kevesebb ajándékot kell visszacserélni, ha nem jön össze.
Csak viccelek!
Ne feledd a válltömést!
Máximo!
Szereted a teniszt?
Nem igazán.
Azért kérdezi, mert ajándékot akar adni?
Mindig is vágytam egy motorra.
Épp lehetőséget teremtek neked.
Amikor odaadod Diane-nek a ma reggeli kávéját és újságját,
legyél teniszrajongó!
A VILÁG ENCIKLOPÉDIÁJA
Valamint megérkezett a barátja
a holnapi, nagy riválisa elleni meccsre.
A világhírű játékosnak világhírű ellátás jár.
Talán nem ártana egy személyi asszisztens.
Én vállalom. Teniszrajongó vagyok.
Valóban?
Nagyon! Imádom az ejtett labdákat, a keleti tenyeres fogást.
Örülök, hogy Walter Wingfield kitalálta a játék modern verzióját 1873-ban.
Remek.
Csak ne beszélj ennyit a teniszről!
Meglesz!
Ha egy teniszsztárt szolgálok ki,
akkor talán elég borravalót kapok a túléléshez.
Tessék, parancsoljon! Héctor Nektárja.
Benne maradt a sortod a szárítóban?
Vigyázz, kifittyen a „Héctorcito”!
Ugratja a főnököt!
Imádom! Imádom.
Na figyelj!
Egy nagyon-nagyon-nagyon fontos vendég jön,
nagyon-nagyon-nagyon-nagyon vaskos pénztárcával,
és a kedvenc székét kérte mára.
Úgyhogy foglald le, amíg ide nem ér!
És a foglalt tábla? - Az sosem válik be.
Az amerikai vendégeink mindig ráülnek.
Úgyhogy ülj bele szépen ebbe a székbe!
Szóval cs... csak üljek itt?
Igen. - A széken.
Így van. - Csak üljek?
Pontosan. - Ide?
Bingó. - Ez minden?
Ez minden.
Mit csinálok? - Ülsz.
Hol ülök? - A széken.
De ezenkívül? - Semmit.
Jó, ráülök. - Mint mondtam.
A székre. - Beakadt a lemez?
Tehát... - Ülj már le!
Jó.
Nagyon fontos. Megértetted?
És nehogy azt lássam, hogy nem henyélsz!
Azta! - Üdv! Hali!
Semmi fénykép! - Bocsánat!
Ugyan! Csak vicceltem!
Üdv! Máximo vagyok.
Diane kérésére én szolgálom ki mindenben.
Baró! Klassz.
Bőven adok melót, de egy nagy bónusz vár rád cserébe.
Jó?
Először is kérek egy medence melletti cabanát tévével
és a játékkonzolommal, amit hoztam!
A táskámban van, a kanapén.
Máris. Örömmel szerválok bármit.
Szerva!
Mint a teniszben. Jó poén!
Igen! Ez volt a célom.
Van üzenetem?
Aaron Azzaro, de már biztosan tudod.
Jelenleg nincs, Mr. Azzaro. De szólok, amint lesz.
Tégy úgy, édes!
Jézus, mekkora tuskó!
Ügyes recepciós hang!
Na de kérem, hölgyem!
Sara!
Mit keresel te itt?
Azt mondtad, a henteshez mész.
Mit csináltok ti?
Máximo szakított Robertával ma reggel.
Szegény lány nagyon sírt, ezért megvigasztaltam.
Tudom, hogy te angyalnak hiszed,
de van egy olyan oldala, amit nem ismersz, és megcsalta egy vörös hajú lánnyal...
aki nagyon-nagyon magas...
A neve...
„Napsugár.”
Az én Máximóm?
Épp Aaronhoz tartottam a videójátékával, amikor...
Máximo!
Ő a barátom, akiről beszéltem.
A barátja, a teniszcsillag?
Jann Berglund, személyesen.
Az Ütős Vörös.
A Svungos Svéd.
Nem szeretem ezeket a beceneveket.
Kérlek, ne hívd így, Máximo!
Máximo lesi majd minden kívánságodat,
hogy felkészülhess az Aaron Azzaro elleni meccsedre holnap.
Vacsoránál találkozunk.
Szóval Diane azt mondta, hogy csak velem foglalkozol. Igaz?
Hirtelen lehetőségem nyílt duplán kaszálni a családomnak.
De hogyan oldjam ezt meg? Legyek egyszerre két helyen?
Csak az öné vagyok!
Megoldás mindig van.
Remek. Találkozzunk az edzőteremben öt perc múlva!
Rendben. Hogyne.
Örömmel szerválok önnek bármit.
Mint a teniszben.
Szerva?
Jó. Ott találkozunk.
Hé! Működik!
Baró! Nézd, ez az új videójátékom!
Az ott én vagyok, haver!
Azta, mintha a pályán lennék Wimble... ember!
Gyere! Játsszunk egyet!
De baró a grafikája! Nagyon eltalálták a hajamat.
Jaj, ne! Az áram rejtélyesen elszállt!
Utánanézek.
EDZŐTEREM
Akkor gyúrjunk!
Ez a zene... Túl lassú.
Ennél még az árpa is gyorsabban nő.
A zenészeink most értek ide, szólok, hogy váltsanak.
Szuper! Visszajött az áram. Köszi, srácok!
Végre! Akkor nyomjuk!
Igen! Amint hozok egy másik italt.
Nehogy kiszáradjon a meccs előtt!
Ez a zene jobb. Energizáló.
Spottolj tízig!
Vagy nézzük meg, tudja-e tartani a súlyt két percig!
Ez valami új edzésfajta?
Igen. A legeslegújabb.
Mehet? És...
Tessék! - Köszi!
Most tedd le a feneked, és szétrúgom a segged!
Ó, hoppá! Ez az enyém.
Jó, játsszunk!
Mennyi van még?
Igazad van. Jobb nem számolni.
FENOMENÁLIS!
„Fenomenális!” - Ezt neked!
Ezt nekem!
Hé! Ne nyúlj a hajamhoz!
Oké. Játsszon szólóban, addig hozok még egy limonádét!
Szép munka!
Tudod, mit?
Azt hittem, nem fog menni.
De igazad lett. Jó edző vagy.
Hát, öné az érdem!
Nekem itt sem kellett lennem.
Vizet?
Anyukád nagyon nem akarja, hogy összeházasodjunk.
Most mi legyen?
Hát, nem szabad elfeledned,
hogy ő egyedülálló anya, és az egy szem gyereke készül megházasodni.
Ez nagy dolog neki.
Türelmesnek és együttérzőnek kell vele lennünk,
aztán majd idővel megenyhül.
Ígérem. - Félsz a konfrontációtól.
Halálosan rettegek.
Jól van.
Aaron meccseket elemez, Jann ebédel,
így végre szünetet tarthatok!
De jó neked! Én egész nap nem voltam szüneten.
Mi van?
Fárasztó ám ez a napozás!
Hogy fogod ezt bírni?
Ha rájönnek, hogy mindkettejüknek dolgozol, az nem lesz jó.
Az sem lesz jó, ha nem fizetem ki az adósságot.
Muszáj lesz. Csak kell egy kis pihi.
Kértél, hogy szóljak rád a... - A tamales! Elfelejtettem a tamalest!
Ha már felálltál, hoznál nekem... Oké, mindegy.
Kész a tamales, anya?
Bocsi, nagyon sietek...
Öö... sziasztok!
Roberta! Hogy vagy, szerelmem?
Hogy van?
Összetört a szíve!
Igen? - Jézusom, Máximo!
Úgy teszel, mintha nem szakítottál volna vele ma reggel.
És ezért látta anya, hogy vigasztalom őt a városban.
Igen...
Így van... ezt tettem.
Köszi...
Hallottátok? Mintha büszke is lenne rá!
Hihetetlen! - Szóval ki ez a Napsugár?
Napsugár... egy lány?
Egy lány, akivel titokban találkozgatsz a hátam mögött.
Elképesztő! - Ja! Napsugár. Igen.
A titkos barátnőm.
Tessék, kimondta!
Ha eddig kétségeitek lettek volna.
Napsugár létezik.
Tessék...
mert épp sírsz.
Máximo!
Hogy tehettél ilyet?
Ezt én magam sem tudom.
Később mindent elmagyarázok... Valószínűleg.
Bocsi, Roberta! Köszi, anya!
Férfiak... - Jobb nem kezdeni velük.
A Roberta-fiaskó miatt elkéstem, de reméltem,
hogy visszaérek Aaronhoz és Jannhoz, mielőtt bármi rossz...
Úgyhogy húzz el a hülye frizuráddal egy másik hotelbe!
Hülye? Na ne nevettess!
A Sports Illustrated azt írta, hogy egy héjára hasonlítok.
Ez nagyon nem volt jó.
De amíg nem látnak meg egyszerre, talán...
Küldd már el! - Segíts megszabadulni tőle!
Mégsem. Ez kemény lesz!
Ne féljen! Segítek.
Tűnjön innen!
Várj! Most melyikünkhöz beszélsz?
Szerintem egyértelmű, kinek az oldalán állok.
Úgyhogy a másik álljon tovább!
Várj! Kinek az oldalán állsz?
Hát... - Uraim!
Bizonyára a holnapi meccsen
minden nézeteltérésüket elsimíthatják.
Nemde?
Máximo!
Mi folyik itt?
Bocsánat. Összezavarodtam.
Aaronnal hamarabb találkoztam, mint Jann-nal.
Nagyon kell a pénz. Mindkettejüknek segítettem.
De megcsaltam őket.
Ahogy az álbarátnőmet is, Robertát,
a másik álbarátnőmmel...
Napsugárral.
Nem ismered azt, hogy...
„két szék között a pad alá esik”?
Ha mindent akarok, akkor végül semmim sem lesz.
Szerencséd, hogy te nem így végzed.
Mivel Aaront szolgáltad ki először,
Jann-nak fogok valaki mást keresni.
Így máskor kell majd lenyűgöznöd Diane-t.
És ezzel ugrott a második borravaló is.
IGAZGATÓ
Szia, Diane! Szabad?
Hogyne.
Chaddel szeretnénk neked megköszönni a segítségedet az esküvőszervezésben.
Ne viccelj!
Sajnos jelenleg úgy érezzük, hogy inkább saját döntéseket kell hoznunk.
Köszönjük a megértésedet!
Várjunk!
Te most a recepciós hangodat használod?
Megismétlem, az elégedettséged rendkívül fontos nekünk Chaddel.
Nem tudod, kit kóstolgatsz!
Húsz évig voltam Hollywoodban. Ismerem ezt a játszmát.
És egyetértek.
Tényleg saját döntéseket kell hoznotok.
Remélem, egy nap eléggé felnőttök ehhez.
Nos, mint tudod,
a kor nem feltétlenül jár bölcsességgel, Diane.
Ostoba döntés lenne elvetni egy háromszor elvált nő tanácsát.
Mi azt reméljük, első próbálkozásra is menni fog.
Ehhez már túl késő. Ki házasodik decemberben?
Jézuskával versenyeztek. - Akkor jó hírem van!
Most hoztuk előre júniusra! - Micsoda?
Nem értem, miért, de sosem tetszett, hogy a fiaddal járok.
Jól van. Őszintén bevallom.
De ez nem miattad van.
Nyilván kedvellek. Bizniszpartnerek vagyunk.
Csak teljesen máshol tartotok az életben.
Nem feleltek meg egymásnak.
De ezt nem tudhatod. - Nem-e?
Mondd csak, Chad tényleg életed szerelme?
Igen, az.
És összeházasodunk. Júniusban.
És nagyon sokat jelentene nekünk, ha te is örülnél, és támogatnál minket.
Kérlek!
Jó. Talán tényleg túlzásba vittem. Ne haragudj!
Hagynom kell, hogy ti döntsetek.
Remélem, igazad van veled és Chaddel kapcsolatban.
Hidd el, nekem az a legfontosabb, hogy ti boldogak legyetek!
Köszönöm.
Megmondtam neki, hogy: „Ma nem, de talán holnap.”
Szia, Adriana! Jól nézel ki.
Mintha Pam Dawberen láttam volna ezt a ruhát.
Már nem emlékszem. Sokat lógtunk együtt.
Na mindegy, hoztam neked valamit.
Gondoltam, tetszene.
Klassz. Köszi.
Arra gondoltam, hogy szombaton... - Aha, aztán...
Hát, ez jól ment.
Szóval beszéltél vele, és meggyőzted?
Bár 15 éves koromban is ott lettél volna!
Akkor most lenne egy klassz tetkóm játszadozó delfinekről.
Azt én sem hagytam volna.
Isabel! Kérsz tamalét? Mi újság?
Köszi, de sietek.
Csak kiszállítottam a levest, és gondoltam, ideköszönök Máximónak.
Hát... én nem láttam,
ami fura, mert pont ő hozta a tamalest.
Szóval, milyen ez a Máximo?
Szerintem mexikói.
Nem, mármint mit gondoltok róla?
Imádjuk Máximót.
Aha. - Miért, randira akarod hívni?
Lehet. Julia?
Hívd csak!
Szerintem is, szívem. Mindenképp. Aranyosak lennétek együtt.
Jó, akkor lehet, elhívom. Majd mondom, mi lett.
Jól van.
Némelyik nincs annyira megtöltve.
Szia! - Szia!
Nem akartam, hogy kimaradj.
Ó, köszi! De aranyos vagy!
Még mindig nem jött a vendég?
Egész nap itt ültél.
Ez már kész kínzás!
Uramisten!
Nem is létezik a vendég!
Reggel kigúnyoltam Héctor sortját,
szóval bosszúból ültetett ki a napra.
Tényleg kínzás!
Az a rövidnacis rohadék!
Legalább már szabad vagyok.
Gyere, menjünk vissza a buliba!
Előtte egy gyors pisiszünet.
De ne olyan gyorsan,
nyolc pohár vizet ittam!
Hogy dőlhettem be a kamuborravalónak?
Erre tessék! Így, ni! Vigyázzon, el ne essen!
Hová lett...
Na mindegy.
Parancsoljon, Miss Leonora! - Köszönöm, Héctor!
Igazán nem szükséges, de köszönöm.
Máris jövök, és hozok pár mangós margaritát.
Jó. Tehát még jobban oda kell figyelnünk.
Arra gondoltam... - Sara.
Azt mondom, hogy a könyvtárban önkénteskednék,
oda nem fog benézni, mert utálja a csendet.
Sara...
Mi az?
Nekem ez nem megy.
Túl sok.
A hazudozás, a titkolózás...
Az én szüleim is elkezdtek gyanakodni, és...
Nem kockáztatom meg, hogy megtudják.
Te most szakítasz velem?
Nem akarok.
Akkor ne tedd!
Most egy ideig inkább ne találkozzunk!
TENISZ
Oké! Itt van minden, amit kért.
Tehetek még önért valamit?
Nem. Mára ennyi. Köszi. Hé!
Készen állsz a bónuszra?
Kiérdemelted. Megdolgoztál érte. - Igenis.
Jól van.
Az ellenfél következő mozdulatát abból lehet látni,
hogy a szemét figyeled lendítés közben.
Értem. - Király! Még egyszer kösz, haver.
Akkor a bónuszom?
Ez volt az. Az emberek ezreket adnak ilyen bónusztippekért.
Nagyszerű tipp volt, de én pénzbeli bónuszra számítottam.
Azta! Ez nem elég neked?
Pénzéhes népség!
Tessék! Öt dolcsi. Ez elég sokat ér itt, nem?
Ne, ez nem ér! A lelkedet is kitetted azért az idiótáért!
Ami még rosszabb, hogy kellett az a pénz.
A családom a szakadék szélén állt. Félő volt, hogy mindent elveszítünk.
Ám akkor...
eszembe jutott valami.
De baró a grafikája! Nagyon eltalálták a hajamat.
Ha nagyon akarsz valamit...
RAGASZTÓ
Hoppá! Ez az enyém. Ne nyúlj...
a hajamhoz!
...akkor mindenre van megoldás.
A trükk az volt, hogy ez a megoldás nem a képességeimet,
hanem a hajlandóságomat tette próbára.
„Szenzáció! Mexikó!”
SZENZÁCIÓ! MEXIKÓ TV
Meglógtunk az őrök elől, sikerült bejutnunk a Las Colinasba.
Aaron Azzaro bármelyik pillanatban felbukkanhat.
Itt van!
Köszönöm. - Aaron Azzaro.
Forrásaink szerint ez nem az igazi haja.
Kommentálná ezt?
Mi? Ez... Ez... Ez hazugság.
Száz százalékig... Tudja, ez... ez...
Én... Ez nem az, aminek látszik!
Aznap este
megmondtam a családomnak, hogy végre kifizettük az adósságunkat.
Legalább egy estére
sikerült elfeledkezni minden gondunkról és bajunkról.
Igen! Meglett a pénz, és bosszút is álltál.
Nyertél. - Nem, Hugo. Vesztettem.
Átléptem egy határt, és ezt nem kellett volna.
És a Fabiánnal kötött alkum
nem sokkal később újra felbukkant, hogy kísértsen engem.
Sötét időszak közeledett az életemben.
Ó! Ideje enni!
Ne már! - Joe, én fizetek.
Ja, gondoltam.
Mindegy, aznap este
nem hagyott nyugodni egy gondolat.
Mivé lettem, Hugo?
Hogyan lehetek még büszke arra, hogy én vagyok Máximo Gallardo?
Sok idő eltelt, mire választ kaptam erre a kérdésre.
A feliratot fordította: Alimuradov Dóra